‘तुम्हारे पिता हमारे पास हैं, 5 लाख का इंतजाम कर लो’
तुम्हारे पिता हमारे कब्जे में हैं। यदि वापस चाहिए तो 5 लाख रुपए का इंतजाम कर लेना। यह फोन शुक्रवार सुबह भैंसोदा निवासी रामदयाल पाटीदार के पास आया। उसने खेत पर जाकर देखा तो पिता गायब थे। दोबारा फोन आया तो उसने पुलिस को सूचना दी। पुलिस ने फिरौती मांगने का प्रकरण दर्ज किया।
पुलिस के अनुसार भैंसोदा निवासी कन्हैयालाल पिता वरदीचंद पाटीदार (60) गुरुवार रात खेत पर बने फाॅर्म हाउस पर सोने गए। वे रोज सोने वहां जाते थे और सुबह दूध निकालकर वापस आते थे। शुक्रवार सुबह 5.30 बजे बेटे रामदयाल के मोबाइल पर पिता के ही मोबाइल से फोन आया लेकिन आवाज किसी और की थी। फोन करने वाले ने पिता का अपहरण करने की जानकारी दी और फिरौती मांगी। अपहरण कर्ताओं ने उसे सुबह 11.30 बजे फिर से फोन लगाया और यही बात कही।
जांच की जा रही है
अपहरण के मामले में जांच की जा रही है। एसडीओपी और टीआई अलग-अलग जांच में जुटे हैं। किसान के बेटे से जानकारी ली है। आसपास के क्षेत्रों में वाच किया जा रहा है। बसंतसिंह वास्कले, एएसपी
प्रकरण दर्ज, तलाश शुरू
पुलिस ने प्रकरण दर्ज कर आरोपियों की तलाश शुरू कर दी। एसडीओपी अशोककुमार उपाध्याय ने बताया चौकी, भवानीमंडी सहित आस-पास के गांवों में तलाश की जा रही है।
आंकड़े का खुलासा नहीं
पुलिस सूत्रों के अनुसार किसान को लौटाने के बदले में पांच लाख रुपए फिरौती मांगी है। हालांकि पुलिस अधिकारियों ने आंकड़े का खुलासा नहीं किया। पुलिस बात करने वाले के बोलने के लहजे आदि की जानकारी लेकर जांच की जा रही है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva